تورک همکارلیک و موافق لشتیریش اداره سی تیکا (TİKA) افغانستان نینگ شمالیده جایلشگن مزار شریف شهریده 3 مهم پروژه نی تطبیق قیلدی.
مذکور پروژه لر چوکاتیده بلخ عالی اوقوو یورتی تربیه لش فاکولته سی اطرافنی سقلش و یشیللشتیریشی، استقلال لیسه سی نینگ ترمیمی و اطرافنی سقلش ایشلری و خاتین – قیزلرگه خاص مکتب توزه تیلدی.
بلخ عالی اوقوو یورتی طب فاکولته سی کنفرانس صالونیده اویوشتیریلگن مراسم گه تیکا باشلیغی اورینباسری مِحمد ثریا ایر، تورکیه نینگ مزارشریف باش قونسلی شوقی سیچکین آلپای، بلخ والیسی اورینباسری شجاع الدین شجاع، تیکا مزارشریف دفتری ایشلاوچیلری و اوقووچیلر اشتراک ایتدیلر.
مذکور مراسمده بلخ والیسی اورینباسری شجاع سوزگه چیقیب، تیکانینگ 2004 – ییلیدن بیری افغانستانده انچه مهم پروژه لر تطبیق بیرگن لیگینی ایتدی.
تیکا تامانیدن اینیقسه تعلیم و تربیه ساحه سیده عملی قیلینگن پروژه لرنینگ اهمیتی گه تماس قیلگن شجاع جنابلری، بوندن کببن هم بو کبی همکارلیکلرنینگ دوام ایتیشینی خواهله گن لیکلرینی بیلدیردی.
تیکا باشلیغی اورینباسری ایر هم تورکیه نینگ افغانستان گه علیحیده اهمیت و اورین بیرگن لیگینی بناً تیکانینگ ایریم اولکه لرده بیرته دفتری بولگن لیگینی افغانستانده 3 دفتری بولگن لیگینی اورغوله دی.
افغانستانده دستلبکی طب فاکولته سی و و بیرینچی مودرن کسلخانه نی تورکیه نینگ قوریب بیرگن لیگینی ایسله تیب، بو جایده گی فعالیتلرینی آرتیب باره جگینی تاکییدله دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
